แนวโน้มหุ้นขึ้นต่อแนวเดียวกับภูมิภาค
นักวิเคราะห์ เผยตลาดหุ้นไทยวันนี้โมเมนท์ตั้มขยับขึ้นต่อตามตลาดหุ้นส่วนใหญ่ในเอเชีย  รับมาตรการกระตุ้นเศรษฐกิจหลายประเทศ
5 มี.ค. 2556

นักวิเคราะห์ เผยตลาดหุ้นไทยวันนี้โมเมนท์ตั้มขยับขึ้นต่อตามตลาดหุ้นส่วนใหญ่ในเอเชีย  รับมาตรการกระตุ้นเศรษฐกิจหลายประเทศ
นายเทิดศักดิ์ ทวีธีระธรรม ผู้อำนวยการอาวุโส บล.เอเชีย พลัส กล่าวว่า ตลาดหุ้นไทยวันนี้อาจเห็นโมเมนท์ตั้มขยับขึ้นต่อตามตลาดหุ้นส่วนใหญ่ในภูมิภาคเอเชีย โดยมีปัจจัยหนุนจากการใช้นโยบายผ่อนคลายทางการเงินในต่างประเทศ ทำให้นักลงทุนลดความกังวลลง
อีกทั้งยังต้องติดตามการประชุมธนาคารกลางในประเทศต่างๆ ที่จะมีการประชุมเกิดขึ้น ซึ่งนักลงทุนคาดหวังเกี่ยวกับการลดอัตราดอกเบี้ย ซึ่งมีส่วนในตัวขับเคลื่อนตลาดในการปรับตัวขึ้นต่อได้ พร้อมให้แนวต้าน 1,550 จุด แนวรับ 1,532 จุด